אירוויזיון 2026

**[[תחרות הזמר של האירוויזיון]] לשנת 2026** (באנגלית: **Eurovision Song Contest 2026**; בצרפתית: **Concours Eurovision de la chanson 2026**) תהיה התחרות ה-70 של האירוויזיון. התחרות תתקיים בוינה, עיר הבירה של אוסטריה.

תחרות השירים עתידה להתקיים, בהפקת איגוד השידור האירופי ורשות השידור האוסטרית, ORF, בעיר וינה, עיר הבירה של אוסטריה, לאחר שזו ניצחה באירוויזיון 2025 עם השיר Wasted Love בביצועו של JJ.

בחודשים שקדמו לתחרות, עלתה באיגוד השידור האירופי הצבעה בגין השתתפותה של ישראל באירווזיון. הצבעה זו הוכרעה לטובת השתתפות ישראל לאחר שמדינות רבות הצביעו בעד השתתפותה, ובפרט אוסטריה, שאיימה כי וינה לא תארח את התחרות אם ישראל לא תיכלל בו. תוצאת ההצבעה הובילה לפרישה של מספר מדינות מההשתתפות בתחרות לשנה זו.

## מיקום התחרות

זהו ניצחונה השלישי של אוסטריה בתחרות האירוויזיון (1966, 2014, 2025), וכן הפעם השלישית שבה היא מארגנת את התחרות בתחומה.

### הצעות ראשוניות
מספר ערים באוסטריה הציעו את האפשרות לאירוח האירוויזיון אצלן.

הערים ולס ולינץ הציעו אירוח משותף. ב-1 ביולי 2025 הן הסירו את מועמדותן, עקב דרישות טכניות ותקציב.

גראץ, העיר השנייה בגודלה באוסטריה, הביעה עניין באירוח התחרות, והייתה אחת המועמדות הבולטות במכרז. בעקבות אירוע ירי קשה שאירע בבית ספר בעיר, העירייה ויתרה על הזכות ב-21 ביוני 2025. שלושה ימים לאחר מכן, הודיעה כי היא עדיין מעוניינת באירוח. אך ב-27 ביוני 2025 גראץ הודיעה על פרישה סופית מהמירוץ, עקב חוסר תקציב של 29 מיליון אירו.

עיריית אוברוורט הביעה גם היא עניין באירוח, אך ויתרה לבסוף עקב מגבלות תשתית.

גם העיר סנקט פלטן השתתפה במכרז.

בשלב הסופי נותרו שתי ערים אופציונאליות: וינה (בהיכל העיר של וינה) ואינסברוק (בהיכל האולימפי).

ב-20 באוגוסט 2025, נחשף כי וינה נבחרה לארח את התחרות של 2026. בכך ממשיך הרצף של הפעמיים הקודמות שהתחרות נערכה באוסטריה, בשנים 1967 ו-2015. בשלוש תחרויות האירוויזיון שהתקיימו באוסטריה, האירוע תמיד התקיים בעיר הבירה וינה. התחרות תתקיים בהיכל העיר.

לראשונה מזה 8 שנים, מאז אירוויזיון 2018 שהתקיים בליסבון, עיר הבירה של פורטוגל, האירוויזיון מתרחש שוב בעיר בירה.

## מדינות משתתפות
### חצי גמר ראשון
חצי הגמר הראשון ייערך ב-12 במאי 2026.

### חצי גמר שני
חצי הגמר השני ייערך ב-14 במאי 2026.

### גמר
גמר האירוויזיון ייערך ב-16 במאי 2026.

## מדינות שלא משתתפות בתחרות
### מדינות שפרשו כמחאה על השתתפות ישראל
* **אירלנד** – רשות השידור האירית - RTÉ הודיעה כי תפרוש אם ישראל תורשה להשתתף. פרשה מהתחרות ב-4 בדצמבר 2025.
*  **הולנד** – רשות השידור ההולנדית (AVROTROS) הודיעה כי השתתפות ישראל אינה עומדת בקנה אחד עם ערכיה. פרשה מהתחרות ב-4 בדצמבר 2025.
*  **סלובניה** – רשות השידור הסלובנית RTVSLO הצהירה כי לא תשתתף אם ישראל תורשה להתחרות. פרשה מהתחרות ב-4 בדצמבר 2025.
*  **ספרד** – מועצת רשות השידור הספרדית RTVE החליטה שלא להשתתף ואף לא לשדר את התחרות אם ישראל תיקח חלק. פרשה מהתחרות ב-4 בדצמבר 2025.
*  **איסלנד** – רשות השידור האיסלנדית RÚV הודיעה כי השתתפותה תלויה בהחלטת האיגוד לגבי ישראל. זמן קצר לאחר החרם של הארבע הקודמות, ב-10 בדצמבר 2025 הודיעה איסלנד על פרישתה מהתחרות והצטרפותה לחרם.

### מדינות שלא משתתפות מסיבות אחרות
*  אנדורה – אנדורה, שהשתתפה באירוויזיון בפעם האחרונה בשנת 2009, נמצאת במגעים עם ערוץ הטלוויזיה הקטלוני TV3 בנוגע לארגון הליך בחירה מבוסס ריאליטי לאירוויזיון 2026. ארגון הליך בחירה כזה עשוי להחזיר את המדינה לתחרות. ב-26 במאי 2025, הודיעה רשות הטלוויזיה RTVA שאנדורה לא תשתתף באירוויזיון 2026.
*  בוסניה והרצגובינה – רשות השידור הבוסנית, BHRT, הודיעה כי היא שוקלת לחזור לתחרות בשנת 2026. המדינה השתתפה בפעם האחרונה באירוויזיון 2016, הודות לתמיכה בחסות פרטית. בעקבות חוב של רשות השידור הבוסנית ל-EBU, ב-9 ביולי 2025 בוסניה והרצגובינה תודיע שלא תשתתף באירוויזיון 2026 ובכך משלימה עשור ללא השתתפות. עם זאת ב-2 באוגוסט 2025 פורסם כי BHRT זכתה בתביעה משפטית ולכן צפויה לקבל מיליוני אירו, איתם יכולה לשלם את חובותיה ל-EBU ולחזור להשתתף באירוויזיון.
*  בלארוס – לאירוויזיון 2021 רשות השידור הבלארוסית שלחה את להקת גלאסי זמסטה עם השיר "Ya nauchu tebya (I'll Teach You)" אשר תמך בנשיא בלארוס אלכסנדר לוקשנקו. השיר זוהה כפוליטי ואיגוד השידור האירופי פסל אותו. לאחר שבלארוס החליפה את השיר, גם השיר החדש זוהה כפוליטי ואיגוד השידור האירופי החליט להשעות את בלארוס לשלוש שנים. ב-2024 הודיע איגוד השידור האירופי כי בלארוס לא תחזור לאירוויזיון עד להודעה חדשה, בפרט בגלל סיועה לרוסיה בפלישה לאוקראינה שנתיים קודם לכן.
*  מקדוניה הצפונית – ב-16 במאי 2025, העיתונאית אלכסנדרה יובאנבסקה דיווחה כי MRT עדיין מעוניין לחזור לתחרות, וכי קיימים מספר אמנים שרוצים לייצג את המדינה אם היא תחזור. כמו כן, היא דיווחה כי הבעיות המרכזיות של MRT הן פורמט הבחירה לאירוויזיון והעלויות להשתתפות באירוויזיון. מקדוניה הצפונית השתתפה בפעם האחרונה באירוויזיון 2022.
*  – ליכטנשטיין היא אחת משלוש המדינות היחידות באירופה שעדיין לא השתתפו בתחרות האירוויזיון (יחד עם הוותיקן וקוסובו). עם זאת, המדינה הראתה עניין בהשתתפות בתחרות מספר פעמים ואף שלחה שירים לאירוויזיון בשנים 1969 ו-1976 שלבסוף נפסלו מפני שרשות השידור הליכטנשיינית (1FLTV) לא חברה ב-EBU. בנוסף, ב-22 ביולי 2025, ראש ממשלת ליכטנשטיין הודיעה כי למדינה אין את המשאבים הזקוקים להשתתפות באירוויזיון כרגע.
*  סלובקיה – סלובקיה השתתפה בפעם האחרונה באירוויזיון 2012, אך לאחר שבאוגוסט 2023 הודיעה רשות השידור הסלובקית כי היא נמצאת במגעים להשתתף באירוויזיון 2025 ובסוף לא השתתפה, הודיעה רשות השידור הסלובקית לאחר גמר אירוויזיון 2025 כי היא נמצאת במגעים לחזור לתחרות וייתכן חזרה של המדינה לאירוויזיון 2026. עם זאת, ב-23 ביולי 2025, נציג STVR, פיליפ פוצ'ובסקי, הודיע כי סלובקיה לא תחזור לתחרות בשנה זו משיקולים כלכליים.
*  קוסובו – לאירוויזיון 2025 קוסובו הגישה מועמדות להשתתפות, לאחר שניסתה זאת מוקדם יותר, בשנים שעברו. איגוד השידור האירופי קיבל את המועמדות ובסוף קוסובו קיבלה הדחה זמנית וקיבלה סירוב להשתתפותה ב-2025, אך לאחר הניצחון של אוסטריה החליטה קוסובו להגיש עוד מועמדות, הפעם לאירוויזיון 2026. קוסובו לא תשתתף בתחרות בשנת 2026. 
*  – בדיווח שפורסם ב-8 ביולי 2025 נודע כי במהלך הוועידה של איגוד השידור האירופי בלונדון, יו"ר Khabar Agency  ביקש להעלות את השתתפות המדינה באירוויזיון לדיון בוועידה הבאה של איגוד השידור האירופי שתערך בדצמבר 2025. קזחסטן השתתפה באירוויזיון הילדים 5 פעמים בין השנים 2018–2022 ואם יקבלו הזמנה מאיגוד השידור האירופי, תהיה זו השתתפות הבכורה של קזחסטן בתחרות האירוויזיון. ב-28 בנובמבר, דווח שאיגוד השידור האירופי ישקלו את הפוטנציאל של קזחסטן לקיים את השתתפותה הראשונה באירוויזיון 2026 וההחלטה צפויה להתקבל עם תחילת שנת 2026. ב-15 בינואר 2026, מרטין גרין הודיע שקזחסטן לא תשתתף באירוויזיון 2026.
*  קנדה – בדיווח שפורסם ב-5 בנובמבר 2025 נודע כי ממשלת קנדה נמצאת במשא ומתן בנוגע להשתתפות המדינה באירוויזיון 2026. ב-15 בינואר 2026, מרטין גרין הודיע שקנדה לא תשתתף באירוויזיון 2026.
*  רוסיה – בעקבות הפלישה הרוסית לאוקראינה, איגוד השידור האירופי החליט להשעות את גופי השידור הרוסים מתחרות האירוויזיון. לאחר מכן, כל גופי השידור הללו הודיעו על פרישה מה-EBU, דבר המונע מרוסיה את היכולת לשלוח שיר לאירוויזיון. רוסיה השתתפה בפעם האחרונה באירוויזיון 2021.

## מחלוקת בעקבות השתתפות ישראל

המלחמה בעזה הציבה את השתתפותה של ישראל ושל תאגיד השידור כאן במרכז ויכוח ציבורי ער באירופה. קריאות רבות נשמעו להדחת ישראל מהתחרות, כולל הפגנות נגד השתתפותה באירוויזיון 2024 ו-2025. שירה של ישראל לאירוויזיון 2024, "Hurricane", נקרא בתחילה "October Rain". השיר עורר מחלוקת בשל הטענה שהוא מתייחס לאירועי 7 באוקטובר, וכדי שיעמוד בכללי הנייטרליות הפוליטית של איגוד השידור האירופי (EBU), מילות השיר שונו.

למרות המחלוקות הפוליטיות, התוצאות - ובייחוד הצבעות הקהל - הראו עמדה אחרת לחלוטין כשישראל סיימה בתקופה זו במקומות גבוהים בצמרת הטבלה: מקום 5 באירוויזיון 2024 ומקום 2 באירוויזיון 2025. מיזם בדיקת העובדות Eurovision News Spotlight של ה־EBU חשף כי לשכת הפרסום הממשלתית מימנה מודעות ייעודיות במדינות ההצבעה. בעקבות גמר 2025 העלו מספר גופי שידור באירופה במדינות הביקורתיות יותר כלפי ישראל, שאלות על שקיפות ההצבעה הציבורית וקראו לביקורת עצמאית על תוצאות ההצבעה.

תאגיד כאן אישר ביוני 2025 כי בכוונתו להשתתף גם באירוויזיון 2026. התגובה הובילה לקריאות מצד גופי שידור במדינות שונות להדחת ישראל מהתחרות ולבחינת מנגנוני ההצבעה. אספה מיוחדת שנקבעה לנובמבר לבחינת שאלת השתתפות ישראל בוטלה עקב הסכם חמאס ישראל מאוקטובר 2025, והדיון נדחה לעצרת הכללית ב-4 בדצמבר 2025. במקביל הודיע האיגוד על שינויים בכללי ההצבעה לחיזוק אמון הציבור.

נציג ישראל לאירוויזיון 2026 הוא הזמר נעם בתן, שניצח בתוכנית "הכוכב הבא" ששימשה לבחירת הנציג הישראלי. השיר שיבצע באירוויזיון נקרא "Michelle" (מישל). נכתב על ידי צליל קליפי, נדב אהרוני, ויובל רפאל, והולחן על ידי קליפי ואהרוני.

### גופי שידור שהצהירו כי ישתתפו גם אם ישראל תשתתף
*  **אוסטריה** – ORF הביעה תמיכה בהשתתפות ישראל, בנוסף הצהירו שהתחרות לא תתקיים באוסטריה אם ישראל לא תשתתף.
*  **גרמניה** – גופי התיאום ARD ו־SWR דווחו כתומכים בהמשך השתתפות ישראל, ועלו דיווחים שאיימו להחרים את אירוויזיון 2026 אם ישראל לא תשתתף.
*  **שווייץ**
*  **יוון**
*  **קפריסין**
*  **בולגריה**
*  **אזרבייג'ן**
*  **אלבניה**
*  **אוקראינה**
*  **צרפת**
*  **בלגיה**

### לאחר ההצבעה
ב-4 בדצמבר 2025 נערך הדיון שבסופו הוחלט שאם החוקים החדשים הנוגעים לקמפיינים של ממשלות לגבי הצבעה, הורדת האפשרות להצבעות מרובות, והחזרת השופטים לחצי הגמר, לא יעברו בהצבעה אז תערך הצבעה להשתתפות ישראל, באותו ערב נערכה ההצבעה על החוקים החדשים והוחלט לאשר את החוקים, בהצבעה חשאית (738 קולות בעד מול 264 נגד). ולכן הוכרז כי ישראל לא תודח מהתחרות. בתגובה לתוצאות, ארבע המדינות שאיימו בפרישה (הולנד, סלובניה, אירלנד וספרד) מימשו את איומיהן והודיעו על פרישה מהתחרות. בהמשך, ב-10 בדצמבר 2025, איסלנד הודיעה כי היא מצטרפת לחרם ופורשת מהתחרות לשנת 2026.

## מבצעים חוזרים בתחרות

## קישורים חיצוניים

* 

## ביאורים

## הערות שוליים

*
קטגוריה:2026 במוזיקה
קטגוריה:אוסטריה באירוויזיון
2026
קטגוריה:2026 באוסטריה